Country glazba: 2009. je godina Taylor Swift
Iako je u 2009. prodaja albuma pala za skoro devet posto, zvijezda country glazbe Taylor Swift nije imala takvih problema
Taylor Swift je kraj godine dočekala na vrhu čak 17 top lista magazina Billboard. Medju njima je i ona za najviše radijskih izvođenja, za skladbu Love Story. Uz pregršt nagrada Taylor Swift je proglašena i umjetnikom godine, a njen album Fearless je također vrhu top lista. Tijekom 2009. Taylor Swift je po prvi put krenula na veću turneju, s rasprodanim dvoranama u svakom gradu. Jason Aldean takodjer je imao uspješnu godinu. Njegov veliki hit bila je skladba Big Green Tractor, singl s njegovog albuma Wide Open. Aldean je nedavno objavio da će produžiti svoju turneju i na 2010. Skladba Sweet Thing Keitha Urbana bila je deveta najpopularnija pjesma 2009-te. To je ujedno bio i prvi singl s njegovog posljednjeg albuma pod naslovom Defying Gravity, s kojim je po prvi put u karijeri uspio zasjesti na prvo mjesto top liste Billboarda. Keith Urban kaže da album odražava pozitivan smjer kojim je krenuo njegov život. U 2009. na turneji je najviše zaradio Kenny Chesney, koji je već sedmu godinu za redom uspio prodati više od milijun ulaznica. Premda u 2010-toj nema namjeru ići na turneje, Kenny Chesney će nastupiti na nekoliko festivala country glazbe. Medju najvećim vijestima godine koja je na izmaku bio je raspad dueta Brooks and Dunn - nakon 20 godina. S druge strane pjevač Garth Brooks vratio se u prosincu na glazbenu scenu nastupima u kazinu Wynn u Las Vegasu. U studenom, sastav Lady Antebellum dobio je nagradu udruge country glazbe za najbolji vokalni sastav, čime je okončana šestogodišnja vladavina sastava Rascal Flattsa u toj kategoriji. Sastav Lady Antebellum takodjer je nagradjen za izvedbu skladbe I Run To You koja je proglašena najboljom country pjesmom 2009-te.